|  |  |  |
| --- | --- | --- |
|

|  |
| --- |
|  |
|  **REPUBLIKA HRVATSKA****PRIMORSKO-GORANSKA ŽUPANIJA****OPĆINA OMIŠALJ****UPRAVNI ODJEL** |

 |

KLASA: 024-01/23-01/11

URBROJ: 2170-30-23-3

U Omišlju, 07.02.2023. godine.

|  |
| --- |
| **POZIV NA DOSTAVU PONUDA** **za izvođenje radova na održavanju nerazvrstanih cesta u 2023. godini** |

1. **PODACI O NARUČITELJU:**

**OPĆINA OMIŠALJ,** Prikešte 13, 51513 Omišalj

OIB: 72908368249, MB: 2686473

Telefon: 051/661-970, Fax: 051/661-982

Internetska adresa: [www.omisalj.hr](http://www.omisalj.hr), e-mail: opcina@omisalj.hr

1. **OSOBA ZADUŽENA ZA KONTAKT:**

Kristijan Lončarić, Viši stručni suradnik za javnu nabavu

Tel: 051/661-975, Fax: 051/661-982

e-mail: kristijan.loncaric@omisalj.hr

1. **POPIS GOSPODARSKIH SUBJEKATA S KOJIMA JE NARUČITELJ U SUKOBU INTERESA:**

U smislu članka 80. stavka 2., a u vezi sa člankom 76. Zakona o javnoj nabavi („Narodne novine“ broj 120/16 i 114/22; dalje u tekstu: ZJN 2016), Općina Omišalj kao naručitelj nije u sukobu interesa niti sa jednim gospodarskim subjektom.

Nema gospodarskih subjekata s kojima su osobe iz članka 76. stavak 2. točke 2., 3. i 4. ZJN 2016 (članovi Stručnog povjerenstva za jednostavnu nabavu i druge osobe koje su uključene u provedbu ili koje mogu utjecati na odlučivanje Naručitelja u ovom postupku nabave) u sukobu interesa.

1. **VRSTA POSTUPKA:**

Sukladno članku 12. stavak 1. točka 1. ZJN 2016 na ovaj postupak nabave ne primjenjuje se Zakon o javnoj nabavi, s obzirom na to da je procijenjena vrijednost nabave manja od zakonskog praga. Sukladno navedenom, ovaj postupak nabave provest će se sukladno općinskom Pravilniku o provedbi postupaka jednostavne nabave („Službene novine Primorsko-goranske županije“ broj 24/21).

1. **EVIDENCIJSKI BROJ NABAVE:**

16/23.

1. **PROCIJENJENA VRIJEDNOST NABAVE:**

45.000,00 EUR (bez PDV-a).

1. **OPIS PREDMETA NABAVE:**

Pod održavanjem nerazvrstanih cesta podrazumijeva se skup mjera i radnji koje se obavljaju tijekom cijele godine na nerazvrstanim cestama, uključujući i svu opremu, uređaje i instalacije, sa svrhom održavanja prohodnosti i tehničke ispravnosti cesta i prometne sigurnosti na njima (redovito održavanje), kao i mjestimičnog poboljšanja elemenata ceste, osiguravanja sigurnosti i trajnosti ceste i cestovnih objekata i povećanja sigurnosti prometa (izvanredno održavanje), a u skladu s propisima kojima je uređeno održavanje cesta.

Odabrani ponuditelj dužan je predmet nabave izvesti svojom opremom, materijalima i transportnim sredstvima te u skladu s važećim propisima, normativima i standardima te pravilima struke. Opseg radova koji se izvode u sklopu predmeta nabave određen je:

* Troškovnikom koji se ponuditeljima stavlja na raspolaganje kao Prilog 2. ovog Poziva
* Programom održavanja komunalne infrastrukture za 2023. godinu („Službene novine Primorsko-goranske županije“ broj 42/22) te njegovim izmjenama i dopunama

Ponuditelji su dužni u jedinične cijene iz ponudbenog Troškovnika uključiti sve troškove neophodne za izvršenje predmeta nabave, poput troškova rada, prijevoza, osnovnog i potrošnog materijala, zaštite, osiguranja i sl. Naknade iznad jediničnih cijena navedenih u Troškovniku neće se priznavati.

Budući se radi o izvođenju radova za koje Naručitelj zbog njihove prirode ne može unaprijed odrediti točnu količinu, Troškovnikom su predviđene okvirne količine predmetnih radova. Stvarni obujam izvršenja pojedinačnih stavki Troškovnika može biti veći ili manji od predviđenog, uz uvjet da ukupna plaćanja bez PDV-a ne smiju prelaziti vrijednost ugovora koji će se sklopiti s odabranim ponuditeljem.

Odabrani ponuditelj je dužan jamčiti za kvalitetu izvedenih radova, upotrijebljenih materijala i ugrađene opreme, i to u **jamstvenome roku od 2 (dvije) godine.** Jamstveni rok počinje teći od datuma uredno izvršene primopredaje, što podrazumijeva potpis obračunske situacije koja se odnosi na predmet jamstva, od obje ugovorne strane.

Odabrani ponuditelj će predmet nabave obavljati u opsegu i rokovima utvrđenima od strane Naručitelja, temeljem pisanog ili usmenog naloga. Vrijeme odaziva na nalog iznosi **najviše 16 (šesnaest) radnih sati,** **dok je kod interventnih radova odabrani ponuditelj obvezan otpočeti s izvođenjem istih u najkraćem mogućem roku, a najkasnije u roku od 4 (četiri) radna sata od izdavanja naloga.** Pod interventnim radovima se podrazumijevaju radovi na saniranju oštećenja ili nedostataka na nerazvrstanim cestama koji predstavljaju ugrozu za sigurnost osoba i/ili imovine, a koji su uzrokovani izvanrednim događajima (elementarne nepogode, požari, nesreće, havarije i sl.). U slučaju prekoračenja navedenih rokova odabranom ponuditelju će se obračunati i naplatiti ugovorom definirana kazna ili, u slučaju da se radi o neodgodivom poslu, unajmiti treća osoba koja će izvesti radove za čije troškove će se teretiti odabrani ponuditelj.

**Odabrani ponuditelj je prije sklapanja ugovora dužan dostaviti** **jamstvo za uredno ispunjenje ugovora na način propisan točkom 20. ovog Poziva.**

CPV oznaka: 45233141-9 - Radovi na održavanju cesta.

1. **MJESTO IZVRŠENJA PREDMETA NABAVE:**

Područje Općine Omišalj.

1. **VRSTA I TRAJANJE UGOVORA**

Temeljem provedenog postupka sklopit će se ugovor o nabavi radova.

Ugovor se sklapa na razdoblje do 31.12.2023. godine.

1. **NAČIN, ROKOVI I UVJETI PLAĆANJA**

Naknada za izvedene radove obračunavat će se ovisno o dinamici realizacije posla. Plaćanje će se izvršiti u roku od 30 dana od zaprimanja valjane privremene, odnosno okončane situacije.

Sukladno Zakonu o elektroničkom izdavanju računa u javnoj nabavi („Narodne novine“ broj 94/18), odabrani Ponuditelj je dužan račun za izvedene radove ispostaviti Općini Omišalj u strukturiranom elektroničkom formatu, na e-adresu: ana.cetina@omisalj.hr, a sve sukladno europskoj normi.

1. **ROK VALJANOSTI PONUDE:**

45 dana.

1. **DOKUMENTI KOJI SE DOSTAVLJAJU UZ PONUDU:**
	1. **Dokaz sposobnosti za obavljanje profesionalne djelatnosti**

Izvadak iz sudskog, obrtnog, strukovnog ili drugog odgovarajućeg registra države poslovnog nastana.

**NAPOMENA: Gospodarski subjekti s poslovnim nastanom u Republici Hrvatskoj nisu obvezni dostaviti navedeni dokument. Naručitelj će izvršiti provjeru podataka u sudskom ili obrtnom registru.**

* 1. **Popunjeni, potpisani i pečatom ovjereni Ponudbeni list**

Ponudbeni list mora biti u cijelosti popunjen, potpisan od strane ovlaštene osobe ponuditelja i ovjeren pečatom. Obrazac Ponudbenog lista stavlja se na raspolaganje ponuditeljima kao Prilog 1. ovog Poziva.

* 1. **Popunjeni, potpisani i pečatom ovjereni Troškovnik**

Troškovnik mora biti u cijelosti popunjen, potpisan od strane ovlaštene osobe ponuditelja i ovjeren pečatom. Nije dopušteno upisivanje dodatnih ili izbacivanje pojedinih dijelova Troškovnika. Ako ponuditelj ne ispuni sve tražene stavke iz Troškovnika ili promijeni tekst naveden u Troškovniku, takav Troškovnik smatrat će se nepotpunim i nevažećim. Obrazac Troškovnika stavlja se na raspolaganje ponuditeljima kao Prilog 2. ovog Poziva.

* 1. **Potvrdu Porezne uprave o stanju duga koja ne smije biti starija od 30 dana računajući od dana objave ovog Poziva**

Naručitelj će isključiti ponuditelja iz postupka ukoliko isti nije ispunio obvezu plaćanja dospjelih poreznih obveza i obveza za mirovinsko i zdravstveno osiguranje, osim ako mu je sukladno posebnim propisima odobrena odgoda plaćanja navedenih obveza. Sukladno članku 150. Općeg poreznog zakona („Narodne novine“ broj 115/16, 106/18, 121/19, 32/20, 42/20 i 114/22), dospjeli porezni dug koji ne prelazi iznos od 1,33 EUR neće se smatrati poreznim dugom u smislu uvjeta ovog Poziva.

1. **NAČIN IZRADE PONUDE:**

Ponuditelj se pri izradi ponude mora pridržavati zahtjeva i uvjeta iz ovog Poziva.

Ponuda se izrađuje na hrvatskom jeziku i latiničnom pismu. Dokumenti iz ponude mogu biti i na nekom drugom jeziku, ali se u tom slučaju obavezno prilaže i prijevod na hrvatski jezik.

Ponuda se piše neizbrisivom tintom (pisano rukom ili ispisom putem pisača).

Ponuda se izrađuje na način da čini cjelinu.Ponuda se uvezuje na način da se onemogući naknadno vađenje ili umetanje listova. Dijelove ponude kao što su jamstvo za ozbiljnost ponude, mediji za pohranjivanje podataka i sl., koji ne mogu biti uvezani, ponuditelj obilježava nazivom i navodi u ponudi kao dio ponude. Ako je ponuda izrađena od više dijelova, ponuditelj mora u ponudi navesti od koliko se dijelova ponuda sastoji.

Stranice ponudese označavaju brojem na način da je vidljiv redni broj stranice i ukupan broj stranica ponude. Ako je ponuda izrađena od više dijelova, stranice se označavaju na način da svaki sljedeći dio ponude započinje rednim brojem koji se nastavlja na redni broj stranice kojim završava prethodni dio. Ako je dio ponude dokument koji je izvorno numeriran (primjerice katalozi), ponuditelj ne mora taj dio ponude ponovno numerirati.

Ponuda sedostavlja u izvorniku.

**Ispravci** u ponudi moraju biti izrađeni na način da su vidljivi te uz ispravke mora biti naveden datum ispravka i potpis ponuditelja.

U roku za dostavu ponuda ponuditelj može svoju ponudu izmijeniti, dopuniti ili od iste odustati. Ako ponuditelj tijekom roka za dostavu **mijenja ili dopunjava ponudu**, smatra se da je ponuda dostavljena u trenutku dostave posljednje izmjene.

**Sve dokumente koje Naručitelj zahtijeva ponuditelj može dostaviti u neovjerenoj preslici.** Neovjerenom preslikom smatra se i neovjerena preslika elektroničke isprave na papiru. Naručitelj može od odabranog ponuditelja s kojim namjerava sklopiti ugovor zatražiti dostavu izvornika ili ovjerenih preslika traženih dokumenata.

1. **NAČIN DOSTAVE PONUDE:**

Ponudu je potrebno dostaviti u zatvorenoj omotnici ispunjenoj na sljedeći način:

* na prednjoj stranici omotnice potrebno je naznačiti slijedeće:

**Općina Omišalj**

**Prikešte 13**

**51513 Omišalj**

**Predmet nabave: Radovi na održavanju nerazvrstanih cesta u 2023. godini**

**Ev. br. nabave: 16/23**

**NE OTVARATI**

* na poleđini ili u gornjem lijevom kutu omotnice potrebno je naznačiti **naziv i adresu ponuditelja**

Ukoliko omotnica nije u skladu s navedenim, Naručitelj neće snositi odgovornost u slučaju gubitka ili preranog otvaranja ponude.

**Ponuditelj je dužan izvornik ponude prije dostave skenirati i pohraniti u .pdf formatu.** Ponudu u ovom obliku Naručitelju naknadno dostavlja isključivo odabrani ponuditelj temeljem Odluke o odabiru najpovoljnije ponude, u svrhu njenog prilaganja ugovoru koji će se sklopiti između Naručitelja i odabranog ponuditelja.

Ponudu je potrebno dostaviti do krajnjeg roka za dostavu naznačenog u točki 17. ovog Poziva. Izmjena ili dopuna ponude dostavlja se na isti način kao i ponuda, uz naznaku „Izmjena“ odnosno „Dopuna“. Ponuda se ne može mijenjati nakon isteka roka za dostavu.

1. **NAČIN ODREĐIVANJA CIJENE PONUDE:**

Cijena ponude iskazuje se za cjelokupan predmet nabave. Ponuditelj je obvezan cijenu ponude iskazati u eurima. U cijenu ponude su uračunati svi troškovi i popusti, bez poreza na dodanu vrijednost (PDV), koji se iskazuje zasebno*.* Ukupnu cijenu ponude čini cijena ponude uvećana za iznos PDV-a. Cijena ponude je nepromjenjiva.

**Ukoliko ponuditelj nije u sustavu PDV-a ili je predmet nabave oslobođen od obveze plaćanja PDV-a**, na mjesto predviđeno za upis cijene ponude s PDV-om upisuje se isti iznos kao što je upisan na mjestu predviđenom za upis cijene ponude bez PDV-a, a mjesto predviđeno za upis iznosa PDV-a ostavlja se prazno.

1. **KRITERIJ ZA ODABIR PONUDA:**

Kriterij odabira ponude je najniža cijena.

S obzirom da Naručitelj ne može koristiti pravo na pretporez uspoređuju se cijene ponude s PDV-om.

1. **ROK ZA DOSTAVU PONUDA:**

**15.02.2023. godine do 13,30 sati.**

Pod prihvatljivim ponudama podrazumijevaju se ponude dostavljene na adresu Naručitelja unutar gore navedenog roka. Ponude pristigle nakon isteka roka za dostavu ponuda neće se otvarati, **bez obzira na način dostave,** te će se obilježiti kao zakašnjelo pristigle ponude i kao takve će se odmah vratiti gospodarskim subjektima koji su ih dostavili.

1. **OTVARANJE, PREGLED I OCJENA PONUDA:**

Otvaranje ponuda održat će se 15.02.2023. godine u 13,30 sati u prostorijama zgrade Upravnog odjela Općine Omišalj, Prikešte 13, Omišalj, bez prisustva javnosti.

U postupku pregleda i ocjene ponuda Naručitelj može, poštujući pri tome načela transparentnosti i jednakog tretmana, od ponuditelja u primjerenom roku tražiti pojašnjenje odnosno upotpunjavanje dostavljenih dokumenata, ako su informacije ili dokumentacija koju je dostavio nepotpuni ili pogrešni ili se takvima čine ili ako nedostaju određeni dokumenti. Navedeno postupanje ne smije dovesti do pregovaranja u vezi s kriterijem za odabir ponude ili ponuđenim predmetom nabave.

U slučaju da odabrani ponuditelj odbije potpisati ugovor koji je u skladu s uvjetima ovog Poziva ili ne dostavi jamstvo za uredno ispunjenje ugovora sukladno propisanim uvjetima, Naručitelj će pristupiti sklapanju ugovora s sljedeće rangiranim najpovoljnijim ponuditeljem, ukoliko je primjenjivo.

Naručitelj će poništiti ovaj postupak nabave ukoliko:

* postanu poznate okolnosti zbog kojih ne bi došlo do pokretanja postupka nabave, da su bile poznate prije
* postanu poznate okolnosti zbog kojih bi sadržaj ovog Poziva i/ili priložene mu dokumentacije bio bitno drugačiji, da su bile poznate prije
* je cijena svih ponuda u postupku jednostavne nabave jednaka ili veća od zakonski propisanih pragova za javnu nabavu
* nije pristigla niti jedna ponuda
* nakon isključenja ponuditelja ili odbijanja ponuda ne preostane nijedna valjana ponuda,
* je cijena najpovoljnije ponude veća od procijenjene vrijednosti nabave, osim ako Naručitelj ima ili će imati osigurana sredstva.
1. **DOSTAVA OBAVIJESTI O ODABIRU ILI PONIŠTENJU POSTUPKA:**

Obavijest o odabiru najpovoljnije ponude zajedno sa preslikom Zapisnika o otvaranju, pregledu i ocjeni ponuda, odnosno Obavijest o poništenju postupka, dostavlja se svakom ponuditelju na dokaziv način u roku od 15 dana od isteka roka za dostavu ponuda.

U slučaju da su dvije ili više valjanih ponuda jednako rangirane prema kriteriju za odabir ponude, Naručitelj će odabrati ponudu koja je zaprimljena ranije.

1. **JAMSTVO ZA UREDNO ISPUNJENJE UGOVORA:**

Odabrani ponuditelj je dužan prije sklapanja ugovora o nabavi Naručitelju dostaviti jamstvo za uredno ispunjenje ugovora. Rok za dostavu jamstva za uredno ispunjenje ugovora je **najkasnije 15 (petnaest) dana od dana slanja Obavijesti o odabiru najpovoljnije ponude** ponuditeljima koji su sudjelovali u postupku nabave.

Odabrani ponuditelj dostavlja Naručitelju jamstvo za uredno ispunjenje ugovora u jednom od sljedećih oblika:

* **Zadužnica:** izdana na propisanom obrascu, u korist Naručitelja, potvrđena (solemnizirana) kod javnog bilježnika te popunjena sukladno Pravilniku o obliku i sadržaju zadužnice („Narodne novine“ broj 115/12, 82/17 i 154/22)
* **Bjanko zadužnica:** izdana na propisanom obrascu, u korist Naručitelja, potvrđena (solemnizirana) kod javnog bilježnika te popunjena sukladno Pravilniku o obliku i sadržaju bjanko zadužnice („Narodne novine“ broj 115/12, 82/17 i 154/22)
* **Uplata novčanog pologa na račun Naručitelja,** IBAN: HR9124020061830100009, Model HR68, Poziv na broj: 9016-OIB gospodarskog subjekta, Opis plaćanja: Jamstvo za uredno ispunjenje ugovora - 16/23, BIC (SWIFT) CODE: ESBCHR22.
1. **PRILOZI:**
2. Obrazac Ponudbenog lista
3. Obrazac Troškovnika.

 **Pročelnica**

**Maja Mahulja, dipl. oec., v.r.**